2014 m. lapkričio 3 d. redakcija

Moteriškumo mokykla Shakti

**Rytietiškų šokių festivalis „Shakti Shine“**

RYTIETIŠKŲ ŠOKIŲ KONKURSAS

REGLAMENTAS

**Konkurso data:** 2014 m. lapkričio 22 d.

**Vieta:** Vilniuje, Konstitucijos pr. 25, Lietuvos vaikų ir jaunimo centras, Didžioji salė.

**Dalyvių registracija:** 10:30 val.-11:30 val.

**Konkurso trukmė:** 12:00 val. – 17:00 (su pietų pertrauka)

Apdovanojimai vyks dviem etapais: rezultatų paskelbimas, dalyvių, šokusių nominacijose iki pietų, ir rezultatų paskelbimas, dalyvių, šokusių nominacijose po pietų.

BENDROSIOS NUOSTATOS

Konkurso nominacijos sudaromos pagal šokių stilių, amžių, dalyvių skaičių.

Solo nominacijos skirstomos į mėgėjų ir profesionalų, dalyvis pasirinkęs vieną iš šių nominacijų, negali dalyvauti kitoje.

Dalyviai negali dalyvauti toje pačioje nominacijoje tos pačios sudėties daugiau kaip vieną kartą.

Grupės vadovė (instruktorė) gali dalyvauti grupinėse nominacijose, bet ne kaip pagrindinė (solo) šokėja.

Muzika pasirodymui gali būti pakartotinai paleista ir leista dalyviui pradėti iš naujo, jei dėl organizatorių kaltės buvo ji paleista netinkamai.

Teisėjai turi teisę nevertinti dalyvio pasirodymo, jei pasirodymas neatitinka nominacijos, taip pat jei atliekama neetiškai, nekorektiškai, pažeidžiant bendras elgesio normas. Teisėjai savo vertinimo lapuose pažymi, kodėl nevertinamas dalyvio pasirodymas. Tokiu atveju, prieš balsų skaičiavimą surengiamas teisėjų susirinkimas ir sprendžiama dėl dalyvio pašalinimo iš konkurso. Pašalinus dalyvį iš konkurso, startinis dalyvio mokestis negrąžinamas.

Teisėjų rezultatai ir sprendimai neskundžiami.

Dalyviai sutinka, jog konkurso metu būtų fotografuojama ir filmuojama ir, kad tai gali būti panaudota renginio reklamai.

PASIRODYMŲ TRUKMĖ

Solo (išskyrus profesionalų solo) šokėjų pasirodymo trukmė ne ilgesnė kaip 3 min.

Grupės pasirodymo trukmė ne ilgesnė kaip 4 min.

Klasikinio indiško šokio Kathak nominacijoje trukmė ne ilgesnė kaip 5 min.

SĄVOKOS

Vaikai – iki 13 metų

Jauniai – nuo 14 iki 18 metų

Suaugę – nuo 19 iki 40 metų

Vyresni – nuo 41 metų

Solo – šoka viena šokėja

Mažos grupės (kai grupėje šoka nuo 2 iki 5 šokėjų)

Didelės grupės (kai grupėje šoka daugiau nei 5 šokėjos)

NOMINACIJOS

**Oriental nominacijos:**

1. Oriental vaikų solo

2. Oriental jaunių solo

3. Oriental suaugusių solo

4. Oriental vyresnių solo

5. Oriental jaunių grupės

6. Oriental suaugusių mažos grupės

7. Oriental suaugusių didelės grupės

Vaikų solo nominacijoje būtina pilvo šokio technika. Priimtini visi stiliai, išskyrus Tarab stilių. Būgnų solo dalis negali būti ilgesnė nei 1/3 visos kompozicijos. Skraistė gali būti naudojama išėjimui.

Jaunių solo nominacijoje būtina pilvo šokio technika. Priimtini stiliai: Classical Oriental (Raqs Sharqi), Pop Oriental, Modern Oriental, Baladi, išskyrus Tarab stilių. Būgnų solo dalis negali būti ilgesnė nei 1/3 visos kompozicijos. Skraistė gali būti naudojama išėjimui.

Oriental suagusių nominacijos priimtini stiliai: Classical Oriental (Raqs Sharqi), Pop Oriental, Modern Oriental, Baladi, Tarab. Būgnų solo dalis negali būti ilgesnė nei 1/3 visos kompozicijos. Skraistė gali būti naudojama išėjimui.

**Drum solo nominacijos:**

1. Drum solo jaunių solo

2. Drum solo suaugusiųjų solo

3. Drum solo jaunių grupės

4. Drum solo suaugusiųjų grupės

Drum solo nominacijoje negali būti naudojama skraistė. Drum solo nominacijai naudojama IŠSKIRTINAI tik būgnų muzikinė kompozicija.

**Folkloro nominacijos:**

1. Folkloro jaunių solo

2. Folkloro suaugusių solo

3. Folkloro vyresnių solo

4. Folkloro jaunių grupės

5. Folkloro suaugusių mažos grupės

6. Folkloro suaugusių didelės grupės

Folkloro nominacijoje priimtini visi folkloro stiliai.

**Show / Fusion nominacijos:**

1. Show / Fusion vaikų solo

2. Show / Fusion jaunių solo

3. Show / Fusion suaugusiųjų solo

4. Show / Fusion vaikų grupės

5. Show / Fusion jaunių grupės

6. Show / Fusion suaugusiųjų mažos grupės

7. Show / Fusion suaugusių didelės grupės

**Show / Fusion** nominacijose būtina rytietiškų šokių technika. Show / Fusion nominacijose gali būti atliekami akrobatiniai elementai. Pasirodymas gali būti: Show – teatralizuotas pasirodymas ir/arba Fusion – skirtingų šokių stilių junginys.

Šioje nominacijoje ugnis, pirotechnika ir kiti įrankiai leidžiami **tik užtikrinus saugumo reikalavimų laikymąsi** (atlikėjų, žiūrovų, teisėjų, scenos ir kito patalpų inventoriaus) **ir turi būti iš anksto suderinti su organizatoriumi**. Po atributikos panaudojimo šokių aikštelė turi likti švari (negali būti paliekamos aštrios ir degančios įrankių detalės, negali likti privarvėjusio degaus skysčio) inventorius nepažeistas.

**Bollywood nominacijos:**

1. Bollywood jaunių solo

2. Bollywood suaugusių solo

3. Bollywood vaikų grupės

4. Bollywood suaugusių mažos grupės

5. Bollywood suaugusių didelės grupės

Bollywood nominacijoje negali būti šokami tradicinio indiškojo šokio stiliai.

**Kathak nominacija:**

1. Kathak vaikų solo

2. Kathak jaunių solo

3. Kathak suaugusių solo

4. Kathak suaugusių grupės

Šioje nominacijoje atliekamas Kathak stiliaus klasikinis indiškas šokis.

Jeigu vienoje nominacijoje dalyvių kiekis mažesnis nei 3, organizatorius pasilieka teisę sujungti kelias nominacijas.

Nominacijoje esant vienam dalyviui ir neturint galimybės nominacijas sujungti, dalyvis apdovanojamas padėkos raštu už dalyvavimą.

**Profesionalų nominacijoje** dalyvaujantys dalyviai turi teisę dalyvauti grupinėse nominacijose.

PROFESIONALŲ NOMINACIJA

Profesionalų nominacijoje gali dalyvauti šokėjas, kuris šoka ne mažiau kaip dvejus metus. Dalyvis konkurso metu negali dalyvauti Mėgėjų solo nominacijoje.

**Dalyvis atlieka du pasirodymus:**

**1-asis pasirodymas – Oriental.** Galimi stiliai: Classical Oriental (Raqs Sharqi), Baladi, Tarab.

Pasirodymo trukmė ne ilgesnė kaip 4 min. Būgnų solo dalis negali būti ilgesnė nei 1/3 visos kompozicijos.

**2-asis pasirodymas – Laisvoji programa.** Šiame pasirodyme dalyvis labiausiai atskleidžia savo individualumą. Galimi visi rytietiško šokio stiliai. Pasirodymo trukmė ne ilgesnė kaip 3 min. Būtina pilvo šokio technika.

Pirmos vietos laimėtoja gali būti pakviesta atlikti pasirodymą Festivalio “Oriental dance party” metu kartu su kitais profesionaliais šokėjais.

VERTINIMO KRITERIJAI

**1. Šokio technika** (tikslumas, sudėtingumo lygis, originalumas, sugebėjimas atlikti technikos svarbiausius elementus, plastika, kūno valdymas).

**2. Choreografija** (šokio elementai, jų kompozicijos, figūros, judesių junginių originalumas ir įvairovė, judesių atitikimas muzikai ir dalyvės amžiui, šokių aikštelės išnaudojimas).

**3. Artistiškumas** (atsipalaidavimas, bendravimas su publika, gebėjimas šokio atlikimu atskleisti sumanytą idėją, įsijausti į vaidmenį pagal choreografiją).

**4. Įvaizdis:** kostiumas, makiažas, rekvizitai, aksesuarai ir pan.

**5. Šokėjo individualumas** (Solo) (šokėjo atlikimo maniera, išskirtinumas, originalūs sprendimai, pasirinktos idėjos naujumas).

**6. Sinchroniškumas grupėse.**

7. **Stiliaus (choreografijos bei kostiumo) atitikimas muzikai**.

Visi vertinimo kriterijai vertinami 10-bale sistema. Vertinama nuo 0 iki 10.

Nustatant vietas, skaičiuojamas surinktų balų aritmetinis vidurkis. Keliems dalyviams surinkus vienodą balsų skaičių, į aukštesnę poziciją pakyla dalyvis, surinkęs daugiau balų už techniką.

Kriterijus - (1.) šokio techniką bei (7.) stiliaus atitikimą muzikai vertina tik tie teisėjai, kurie yra to šokio stiliaus specialistai – Bellydance, Bollywood ar Kathak.

VERTINIMO KOMISIJA

Vertinimo komisija sudaroma iš šokių profesionalų, mokytojų, choreografų, turinčių patirtį, esanti nešališka ir objektyvi, t. y. teisėjais negali būti vadovai, kurių studijos dalyvauja konkurse arba tokie teisėjai nušalinami nuo tų pasirodymų, kuriuose dalyvauja jų mokiniai, vertinimo.

NEKONKURSINIS PASIRODYMAS

Tai galimybė atlikti savo pasirodymą prieš kompetentingus profesionalus scenoje ne konkurso tvarka.

Dalyviams pageidaujant, teisėjai galės pateikti savo bendrus vertinimus apie pasirodymą.

Atviroje scenoje galimi įvairūs stiliai. Dalyvavimo sąlygos tos pačios, kaip ir dalyvaujant konkurse.

Šie pasirodymai neapdovanojami tik įteikiami padėkos raštai už dalyvavimą.

DALYVAVIMO MOKESTIS

Dalyvavimo konkurse kaina:

Grupiniame pasirodyme - 15 Lt/ (4,34 Eur) asmeniui

Vaikų ir jaunių solo - 25 Lt (7,24 Eur)

Suaugusių solo - 35 Lt (10,14 Eur)

Profesionalų solo - 50 Lt (14,48 Eur).

Norint dalyvauti konkurse dalyviui reikia:

1. Užpildyti dalyvio anketą ir kartu su muzika (audio arba mp3 formatu) atsiųsti el. paštu: info@shakti.lt **iki lapkričio 16 dienos**. Kiekvienam šokiui pildoma atskira anketa. Siunčiant muzikos takelį pavadinime turi būti įrašyta nominacija bei atlikėjas/grupė (pvz. OrientalVaikuSolo\_VardasPavardė). Taip pat rekomenduojama atvykus į konkursą muzikos takelį turėti ir su savimi (keliais formatais). Muzikos kūrinio trukmė turi būti pagal reglamento nuostatas, nurodytas aukščiau.

2. Atvykus į konkursą dalyvis registruojasi bei sumoka dalyvavimo mokestį nuo 10:30 val. iki 11.30 val. prie registracijos staliuko. Grupę registruoja vienas grupės atstovas.

Nominacijų eiliškumas sudaromas organizatoriaus, įvertinant dalyvių persirengimui reikalingą laiką. Dalyvių nominacijoje eiliškumas: bus traukiamas burtų keliu.

Moteriškumo mokyklos Shakti vadovė

Jurgita Mazurkevičiūtė